ROMĂNIA                                                                                                                                                                                             PRIMAR                         

MUNICIPIUL TIMIŞOARA

SERVICIUL  ŞCOLI-SPITALE                                                                                                                                                                        

Nr. SC 2017-

RAPORT DE SPECIALITATE 
privind propunerea de schimbare a destinaţiei  spaţiului  în suprafaţă de 1019,19 mp şi teren în suprafaţă de 510 mp  din  Caminul nr. 2 al Colegiului Tehnic Energetic Regele Ferdinand I,  situat în Timişoara, str. Renaşterii nr. 24/A  în vederea atribuirii în folosinţă gratuită către  Inspectoratul  de Poliţie Judeţean Timiş – pentru desfăşurarea activităţii secţiei  1 Poliţie 

Având în vedere Expunerea de motive a Primarului Municipiului Timişoara şi Proiectul de hotărâre privind propunerea de schimbare a destinaţiei  spaţiului  în suprafaţă de 1019,19 mp şi teren în suprafaţă de 510 mp  din  Caminul nr. 2 al Colegiului Tehnic Energetic Regele Ferdinand I,  situat în Timişoara, str. Renaşterii nr. 24/A  în vederea atribuirii în folosinţă gratuită către  Inspectoratul  de Poliţie Judeţean Timiş – pentru desfăşurarea activităţii secţiei  1 Poliţie.
Facem următoarele precizări:

Spaţiul  în suprafaţă de 1019,19 mp din care suprafaţă utilă  74,65 mp parter , etaj I şi II  suprafată utilă 944,54 mp şi teren în suprafaţă de 510 mp  este înscris în CF nr. 407030 din  Caminul nr. 2 al Colegiului Tehnic Energetic Regele Ferdinand I,  situat în Timişoara, str. Renaşterii nr. 24/A este ocupat de Inspectoratul de Poliţiei Judeţean Timiş –Secţia 1 Poliţie, din anul 2010 în baza contractului de închiriere nr. 600/2010 încheiat cu Grupul Şcolar Energetic Timişoara, actualmente Colegiul Tehnic Energetic Regele Ferdinand I, contract aprobat de Inspectoratul Şcolar Judeţean Timiş. Locaţiunea a fost  prelungită prin HCL 408/2013, HCLMT nr.151/31.10.2016. 
    
 Prin adresa nr. 186871/15.06.2017 înregistrată la Primăria Municipiului Timişoara sub nr. SC2017-014713 din 15.06.2017, Ispectoratul de Poliţie Judeţean Timiş  a solicitat atribuirea acestui spaţiu în comodat.
Serviciul Şcoli-Spitale a solicitat prin adresa nr. SC 2017-14455 din 13.06.2017 acordul Consiliului de Administraţie al Colegiului Tehnic Energetic Regele Ferdinand I, pentru schimbarea destinaţiei spaţiului din   Caminul nr. 2 al Colegiului Tehnic Energetic Regele Ferdinand I,  situat în Timişoara, str. Renaşterii nr. 24/A.

Prin adresa nr. 1582 din 21.06.2017, înregistrată la Primăria Municipiului Timişoara sub nr. SC2017- 015243/21.06.2017, Colegiul Tehnic Energetic Regele Ferdinand I  Timişoara, comunică :

· aprobarea de către Consiliul de Administraţie a solicitării de schimbare a destinaţiei spaţiului din Caminul nr.2 pentru desfăşurarea activităţii Inspectoratului de Poliţie Judeţean Timiş – Secţia 1 Poliţie 

· Protocolul nr. 7424/13.01.2015 încheiat între Colegiul Tehnic Energetic Regele Ferdinand I şi Inspectoratul de Poliţie Judeţean Timiş cu privire la modul de calcul şi plată a utilităţilor pentru spaţiul din Camin nr. 2, al Colegiului Tehnic Energetic Regele Ferdinand I.    
De asemenea, Serviciul Şcoli-Spitale a solicitat  prin adresa nr. SC2017-24045 din 28.09.2017 Inspectoratului Şcolar Judeţean Timiş acordul pentru schimbarea destinaţiei spaţiului descris mai sus. 

      Prin adresa nr. SC2017-025968 din 18.10.2017 Inspectoratul Şcolar Judeţean Timiş a comunicat Hotărârea nr. 299 din 09.10.2017 a Consiliului de Administraţie care a aprobat schimbarea destinaţiei spaţiului din  Caminul nr. 2 al Colegiului Tehnic Energetic Regele Ferdinand I,  situat în Timişoara, str. Renaşterii nr. 24/A  pentru desfăşurarea activităţii Inspectoratului de Poliţie Judeţean Timiş – secţia 1 Poliţie. 
Pentru obţinerea avizului conform al ministrului educaţiei naţionale Serviciul Şcoli-Spitale va iniţia demersurile necesare prevăzute de lege.
    Schimbarea destinaţiei se va face pe  o perioadă de 4 ani şi va opera de la data emiterii avizului conform al Ministrului Educaţiei Naţionale.
Scopul schimbării destinaţiei spaţiului este atribuirea  în folosinţă gratuită IJP Timiş –Secţia 1 Poliţie pentru desfăşurarea activităţilor specifice de ordine publică, pentru o perioadă de 4 ani.
Contractul de comodat  între cele două părţi – Municipiul Timişoara şi Inspectoratul de Poliţie Judeţean Timiş va fi semnat şi va produce efecte de la data emiterii avizului conform pentru schimbarea destinaţiei spaţiului descris mai sus.
Inspectoratul Judeţean de Poliţie este o instituţie specializată a statului, cu atribuţii privind apărarea drepturilor şi libertăţilor fundamentale ale cetăţenilor, a avutului public şi privat, veghează la respectarea ordinii şi liniştii publice.

 Întreruperea activităţii /folosinţei ar putea cauza perturbarea funcţionării acestei instituţii publice.

În conformitate cu prevederile  Legii nr.213/1998 privind bunurile proprietate publică – Anexa, pct. 29, cladirile, terenurilor în care îşi desfăşoară activitatea instituţiile publice de interes local fac parte din domeniul public al  al statului şi al unităţilor administrativ-teritoriale.
Legea nr. 215/2001 adminitraţiei publice locale prevede la art. 124  “Consiliile locale şi consiliile judeţene pot da în folosinţă gratuită, pe termen limitat, bunuri mobile şi imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice. ”
Potrivi art. 874 (1) Cod civil, dreptul  de folosinţă asupra bunurilor proprietate publică se acordă cu titlu gratuit, pe termen limitat, în favoarea instituţiilor de utilitate publică. 
Având în vedere dispoziţiile art.112 alin (1), alin(2) şi alin(6) din Legea educaţiei naţionale nr. 1/2011, coroborat cu art.2, art. 3 pct. 4 şi pct. 6-7, art.4, lit.d, art. 6, art. 9 şi art.10 din procedura de elaborare a avizului conform pentru schimbarea destinaţiei bazei materiale a instituţiilor şi unităţilor de învăţământ preuniversitar de stat, precum şi condiţiile necesare acordării acestuia, aprobată prin Ordinul nr. 5819 din 25 noiembrie 2016.

La data intrarii în vigoare a hotărâri, al cărui proiect este supus dezbaterii, se revocă   HCLMT nr. 151 din 31.10.2016 şi HCLMT nr. 232 din 27.06.2017.
Faţă de cele prezentate apreciem că proiectul de hotărâre privind propunerea de schimbare a destinaţiei  spaţiului  în suprafaţă de 1019,19 mp şi teren în suprafaţă de 510 mp  din  Caminul nr. 2 al Colegiului Tehnic Energetic Regele Ferdinand I,  situat în Timişoara, str. Renaşterii nr. 24/A  în vederea atribuirii în folosinţă gratuită către  Inspectoratul  de Poliţie Judeţean Timiş – pentru desfăşurarea activităţii secţiei 1 Poliţie, îndeplineşte condiţiile pentru a fi supus dezbaterii  Consiliului Local al Municipiului Timişoara.

